Sønderjyderne konkurrerede på dialekt
Verdensmesterskabet blev afholdt i Guderup på Als og var arrangeret af Handelsstandsforeningen Guderup i Centrum, Æ Synnejysk Forening, Alsingergildet, Michael Ejstrup, der er forskningschef i sprog ved Danmarks Medie- og Journalisthøjskole, og Prof. Dr. Elin Fredsted fra Institut für dänische Sprache und Literatur, Universität Flensburg.
Deltagerne blev udfordret i fem forskellige konkurrencer. Bl.a. skulle 10 halvfærdige sønderjyske talemåder færdiggøres, en tekst på rigsdansk af kringlet karakter blev forlangt oversat til sønderjysk, og deltagerne skulle optræde som standupkomikere på sønderjysk dialekt.
Læs mere om arrangementet og konkurrencerne i indbydelsen på Handelsstandsforeningen Guderup i Centrums hjemmeside.Se et indslag om arrangementet på TVSyd's hjemmeside.Afprøv dine evner udi sønderjysk i "Sønderjysk quiz" på DR's hjemmeside.